Skurðgrafa rétt utan við landamerki SeljanesAðsend Dregið gæti til tíðinda í Árneshreppi í dag þar sem vinnuvélar á vegum Vesturverks nálgast jörðina Seljanes , í vegagerð vegna Hvalárvirkjunar . Verktakinn á ekki eftir nema um 700 metra að landamerki við jörðina og hefur skurðgröfu verið komið þar fyrir . Guðmundur Hrafn Arngrímsson , talsmaður hluta landeigenda að Seljanesi , sagði í samtali við fréttastofu seint í kvöld að rætt verði við eftirlitsmann verksins strax í dagrenningu í fyrramálið þar sem spurt verður hvað verktakanum gangi til . „ Við teljum að þetta séu barnaleg örþrifaráð rökþrota HS Orku og Vesturverks , og ætluð til að ögra landeigendum á Seljanesi , “ segir Guðmundur . Vinnuvélar á vegum Vesturverks hafa síðustu daga unnið í norðanverðum Ingólfsfirði . Seljanes er við mynni fjarðarins að norðanverðu . Vísir / KMU . Dregið gæti til tíðinda á morgun Vegurinn sem Vesturverk vinnur við að breikka vegna Hvalárvirkjunnar er Ófeigsfjarðarvegur um Ingólfsfjörð . Vegagerðin segir að vegurinn sé þjóðvegur og sé á hennar forræði og hafi verið heimilt að framselja veghaldið til verktakans á meðan framkvæmdum stendur . Deilt er meðal annars um landamerki eftir að Drangvíkurkort leit dagsins ljós í byrjun júlí sem á að sýna að sé mjög á skjön við þau kort og skjöl sem hafa verið almennt viðurkennd í áratugi . Yfirvöld hafa viljað nota sömu veglínu frekar en að byggja aðra , vegna flutninga fyrir fyrirhugaða virkjun . Guðmundur Hrafn sagði í samtali við fréttastofu í kvöld að í framkvæmdaleyfinu , sem nú hefur verið kært til Úrskurðarnefndar Umhverfis - og auðlindamála séu skilyrði um að eiga samráð við landeigendur og að slíkt hafi einnig komið fram í yfirlýsingum Vegagerðarinnar . Í bréfi náttúruverndarsamtakanna til Náttúrufræðistofnunar segir að í síðustu viku hafi heimamenn í Árneshreppi fundið steingervinga í jarðlögum á svæði þar sem deiliskipulag og framkvæmdaleyfi hafa heimilað framkvæmdir á veg í tengslum við uppbyggingu Hvalárvirkjunar . Umhverfisverndasinnar hyggjast grípa til aðgerða vegna undirbúningsframkvæmda fyrir fyrirhugaða Hvalárvirkjun , norður á Ströndum .